FI Euroopan unionin virallinen lehti C 105/3

Jäsenvaltioiden toimittamat tiivistetyt tiedot valtiontuesta, joka on myönnetty EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

(2005/C 105/03)

Tuen numero: XA 66/04

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: Farming Activities Programme (England)

Oikeusperusta: Tukiohjelma ei perustu säännöksiin. Vuonna 1986 annetun maatalouslain (1 jakson) mukaan hallitus voi antaa mihin tahansa maataloustoimintaan liittyvää neuvontaa.

Tukiohjelman arvioidut vuosikustannukset: 800 000 puntaa

Tuen enimmäisintensiteetti: Tuen intensiteetti on 100 %.

Täytäntöönpanopäivä: Viljelijät voivat ilmoittautua 1. joulukuuta alkaen. Ensimmäiset kokoukset pidetään 6. joulukuuta 2004 tai sen jälkeen.

Tukiohjelman tai yksittäisen tuen kesto: Ohjelmaan otetaan uusia osallistujia koko sen ajan. Rahoitettavat toimet toteutetaan 6.12.2004—24.3.2005. Ohjelma päättyy 31.3.2005.

Tuen tarkoitus: Alakohtainen kehittäminen. Ohjelma koskee maataloustuotantoa harjoittavia viljelijöitä. Sen tarkoituksena on järjestää konferensseja, työkokouksia ja seminaareja, joilla pyritään lisäämään viljelijöiden tietoja maatalouden harjoittamiseen vaikuttavista kysymyksistä kuten yhteisen maatalouspolitiikan uudistuksesta, maatalouden vaikutuksesta vesistöihin ja uusista ympäristönsuojelun ohjauksen ohjelmista. Tavoitteena on lisätä alan ammattimaisuutta.

Tuki maksetaan asetuksen (EY) N:o 1/2004 14 artiklan mukaisesti. Tukikelpoisia ovat koulutusohjelmien järjestämisen ja toteuttamisen kustannukset.

Alat, joita asia koskee: Tukiohjelmaa sovelletaan ainoastaan aktiivisesti toimiviin yrityksiin, jotka tuottavat maataloustuotteita. Ohjelmaa voidaan soveltaa mitä tahansa maataloustuotteita tuottaviin yrityksiin.

Tuen myöntävän viranomaisen nimi ja osoite:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London United Kingdom SW1P 2JR

www-osoite: www.defra.gov.uk/farm/state-aid/setup/exist-exempt.htm

Farming Activities Programme (England). Toinen vaihtoehto on mennä suoraan sivulle:

www.defra.gov.uk/farm/state-aid/setup/schemes/fap-england.pdf

Tuen numero: XA 49/04

Jäsenvaltio: Italia

Alue: Friuli-Venezia Giulia

Tukijärjestelmän nimike tai yksittäistä tukea saavan yrityksen nimi: Asetus, jossa vahvistetaan perusteet ja yksityiskohtaiset säännöt edullisen rahoituksen myöntämiseksi maatalousosuuskuntien ja niiden yhteenliittymien pääoman korottamiseen alueellisen lain nro 20/1992 31 pykälän ja alueellisen lain nro 80/82 5 pykälän n momentin sekä niitä muuttavien ja täydentävien myöhempien säännösten mukaisesti

Oikeusperusta: Legge regionale 17 luglio 1992, n. 20 (art. 31) — ”Modificazioni ed integrazioni alla legge regionale 29 marzo 1988, n. 16, in materia di apicoltura e alla legge regionale 20 novembre 1982, n. 80, concernente il Fondo di rotazione regionale. Norme di interpretazione, modificazione ed integrazione di altre leggi regionali nel settore dell' agricoltura. Interventi di razionalizzazione, ammodernamento e sviluppo di alcuni comparti produttivi del settore primario”.

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Tukijärjestelmän vuosittaisten menojen alustavaksi enimmäismääräksi on ilmoitettu 2 000 000 euroa.

Tuen enimmäisintensiteetti: Bruttoavustusekvivalenttina ilmaistu tuen enimmäisintensiteetti on 40 %.

Täytäntöönpanoajankohta: Tukijärjestelmä tulee voimaan viidentenätoista päivänä sen julkaisemisesta alueen virallisessa lehdessä ja ryhmäpoikkeusasetuksen (EY) N:o 1/2004 19 artiklan 1 kohdan mukaisesti aikaisintaan 10 työpäivän kuluttua tämän tiivistelmälomakkeen lähettämisestä.

Tukijärjestelmän tai yksittäisen tuen kesto: Siihen asti kun määrärahat on käytetty loppuun, mutta noudattaen ryhmäpoikkeusasetuksessa (EY) N:o 1/2004 säädettyä voimassaoloajan päättymisajankohtaa, joka on 31. joulukuuta 2006.

Tuen tarkoitus: Pk-yrityksille myönnettävän tuen edellytyksenä on, että osuuskuntien tai niiden yhteenliittymien pääoman korottamisohjelmat on hyväksytty. Ohjelmien kestoaika saa olla enintään viisi vuotta, ja niiden sisältämät investoinnit on suunnattava osuuskuntien uudelleenjärjestelyyn, rakenneuudistukseen, lujittamiseen ja kehittämiseen. Asianomaisten pk-yritysten on täytettävä elinkelpoisuusvaatimukset ja noudatettava ympäristöön, hygieniaan ja eläinten hyvinvointiin liittyviä vähimmäisvaatimuksia. Investointien on varmistettava (29. syyskuuta 2000 tehdyllä päätöksellä nro C (2000) 2902 lopull. hyväksytyssä) Friuli-Venezia Giulian alueen maaseudun kehittämissuunnitelmassa vahvistetut tavanomaiset markkinakanavat.

Tuki myönnetään asetuksen (EY) N:o 1/2004 7 artiklan mukaisesti.

Pääoman korottamisohjelmien tukikelpoiset kustannukset

kiinteistöjen hankinta, rakentaminen tai parantaminen,

uusien koneiden ja laitteiden hankinta tai ostoleasing, atk-ohjelmistot mukaan luettuina, enintään omaisuuden markkina-arvoon asti; muut leasingsopimukseen liittyvät kustannukset (verot, korot, korkojen jälleenrahoituskulut, yleiskulut ja vakuutusmaksut jne.) eivät ole tukikelpoisia,

yleiskulut, kuten arkkitehtien, insinöörien ja konsulttien palkkiot, toteutettavuustutkimukset, patenttien ja käyttölupien hankintakulut, jotka käsittävät enintään 12 % edellisissä kohdissa mainittujen tukikelpoisten kustannusten kokonaismäärästä.

Asianomainen ala/asianomaiset alat: Perustamissopimuksen liitteessä I lueteltujen tuotteiden jalostaminen ja/tai kaupan pitäminen

Tuen myöntävän viranomaisen nimi ja osoite:

Direzione centrale delle risorse agricole, naturali, forestali e della montagna Servizio per il credito agrario, la cooperazione e lo sviluppo agricolo Via Caccia, 17 33100 — Udine (I)

Internet-osoite: www.regione.fvg.it/istituzionale/bur/bur.htm

Tuen numero: XA 51/04

Jäsenvaltio: Italia

Alue: Marche

Tukijärjestelmän nimike: Tuen myöntäminen korkealaatuisten maataloustuotteiden tuotannon ja kaupan pitämisen edistämiseen ottamalla käyttöön yrityshallinnon järjestelmiä, joiden tavoitteena on varmistaa tuotteiden laatu, ympäristömyönteisyys ja eettinen tuotantotapa kansallisen ja yhteisön lainsäädännön tai standardien SA 8000, UNI EN ISO 9000 ja 14000 mukaisesti, sekä järjestelmiä yrityksen ja tuotantoketjun jäljitettävyyden varmistamiseksi kansallisen ja yhteisön lainsäädännön tai standardien UNI 10939 ja UNI 11020 mukaisesti ja tekemällä mukautuksia korkealaatuisten tuotteiden voimassa oleviin eritelmiin.

Oikeusperusta: Articoli 3, 4 e 6 della legge regionale 10 dicembre 2003, n. 23: ”Interventi per il sostegno dei sistemi di certificazione della qualità e della tracciabilità delle produzioni agricole ed agro-alimentari”

Tukijärjestelmän kokonaismenot: Oikeusperustan mukaan talousarvioon varatut kokonaismäärärahat vuodeksi 2004 ovat 774 685,35 euroa, josta enintään 700 000 euroa on tarkoitettu tähän tukijärjestelmään kuuluviin toimenpiteisiin.

Seuraavien vuosien osalta vuosittaiset enimmäismäärärahat voivat alueellisen lain mukaan olla 2 000 000 euroa, josta enintään 1 500 000 euroa on tarkoitettu tähän tukijärjestelmään kuuluviin toimenpiteisiin.

Tuen enimmäisintensiteetti: Tukena myönnetään enintään 60 prosenttia tukikelpoisista kustannuksista. Tuen kokonaismäärä saa kuitenkin olla enintään 100 000 euroa tuensaajaa kohti kolmen vuoden aikana.

Täytäntöönpanoajankohta: Vuodesta 2004 alkaen; asetuksen (EY) N:o 1/2004 19 artiklan 1 kohdan mukaisesti aikaisintaan 10 työpäivän kuluttua tämän tiivistelmälomakkeen lähettämisestä

Tukijärjestelmän tai yksittäisen tuen kesto: Kesto on määrittelemätön ja riippuu Marchen alueen vuosittain päättämistä talousarviomäärärahoista.

Tuen tarkoitus: Tukea myönnetään maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille seuraaviin tarkoituksiin

tuensaajien on sovellettava alueellisen tuen avulla käyttöön otettua yrityshallinnon järjestelmää aluehallituksen vahvistaman vähimmäisajanjakson ajan;

Komission asetuksen (EY) N:o 1/2004 artikla: 13 artiklan toisen kohdan a, b, c ja d alakohta sekä 14 artiklan toisen kohdan c alakohta

Tuensaajat: Tukea voivat saada yksittäiset pienet ja keskisuuret maatalous- ja elintarvikealan yritykset sekä niiden yhteenliittymät tai yritykset, jotka jalostavat Euroopan yhteisön perustamissopimuksen 32 artiklassa ja liitteessä I määriteltyjä tuotteita, sekä alueellisesti toimivat tuottajaryhmittymät, yhteenliittymät (consorzi di tutela) ja uusien alkuperänimitysten edistämisjärjestöt.

Tukea myönnetään asetuksen (EY) N:o 1/2004 13 artiklan 6 ja 7 kohdan sekä 14 artiklan 4 ja 5 kohdan mukaisesti kaikille asianomaisen alueen tukikelpoisille toimijoille objektiivisesti määriteltyjä perusteita noudattaen.

Kustannukset:

Tukikelpoiset kustannukset

Seuraavista toimenpiteistä aiheutuvat kustannukset ovat tukikelpoisia

— markkinatutkimukset, tuotesuunnittelu- ja kehittely, mukaan luettuna tuki, jota myönnetään asiaa koskevan yhteisön lainsäädännön mukaisten alkuperänimitysten hyväksymistä tai aitoustodistuksia koskevien hakemusten valmistelemiseen sekä olemassa olevien tuotantoeritelmien muuttamiseen ja/tai mukauttamiseen;

— laadunvarmistusta koskevien vaatimusten, kuten standardien ISO 9000 tai 14000, tuotteen jäljitettävyyttä, kaupan pitämistä, ympäristön laatua tai yrityksen sosiaalista vastuuta (SA 8000) koskevien vaatimusten noudattamisen varmistamiseksi toteutettavien järjestelmien käyttöön ottaminen;

— edellä tarkoitettujen järjestelmien soveltamisesta vastaavan henkilöstön koulutus;

— laatujärjestelmän alkuperäisen laadunvarmennuksen vahvistavan elimen palveluista sekä muihin vastaaviin järjestelmiin liittyvistä palveluista aiheutuvat kustannukset.

Lisäksi otetaan huomioon menot, jotka aiheutuvat alan kokemusta omaavien ulkopuolisten konsulttien tai konsulttiyritysten palveluista laatujärjestelmän täytäntöönpanemiseksi, mukaan luettuna tekninen erityisapu (esim. mittausvälineiden kalibrointiin liittyvät toimet).

Muut kuin tukikelpoiset kustannukset

Lain nro 155/97 mukaisesti yritysten omaan käyttöön tarkoitettujen käyttöohjeiden ja käsikirjojen laatimiskustannukset.

Lisäksi täsmennetään, että menojen tukikelpoisuus alkaa tuen myöntämispäivästä.

Asianomainen ala/asianomaiset alat: Tukijärjestelmää sovelletaan EY:n perustamissopimuksen liitteeseen I kuuluvien maataloustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin.

Tuen myöntävän viranomaisen nimi ja osoite: REGIONE MARCHE Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste — Via Tiziano 44 — 60100 ANCONA

Internet-osoite: www.agri.marche.it

Tuen numero: XA 53/04

Jäsenvaltio: Belgia

Tukijärjestelmän nimike tai yksittäistä tukea saavan yrityksen nimi: TSE-testien ennakkorahoitus

Oikeusperusta:

— Verordening EG 999/2001

— Wet van 27 december 2002 houdende de algemene uitgavenbegroting voor het begrotingsjaar 2003

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Ihmisravinnoksi teurastettujen nautojen pakollisten TSE-testien kokonaiskustannukset arvioidaan noin 25 700 000 euroksi (357 398 x 40 euroa vuonna 2003 ja n. 285 000 x 40 euroa vuonna 2005 15.10.2004 mennessä) riippuen TSE-testien rahoituspäätösluonnoksen voimaantuloajankohdasta.

Tuen enimmäisintensiteetti: 40 euroa/testi

Täytäntöönpanoajankohta: 1.1.2003 alkaen

Tukijärjestelmän tai yksittäisen tuen kesto: Niin kauan kuin ihmisravinnoksi teurastettavien nautojen TSE-testaus on pakollista ja siihen asti, kun komissiolle esitetty rahoituspäätösluonnos tulee voimaan

Tuen tarkoitus: Tuen päätarkoitus on tuen myöntäminen eläintuotantoalalle EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 15 artiklan d alakohdan mukaisesti. Muita tarkoituksia ei ole. Tukikelpoisia kustannuksia ovat testien kokonaiskustannukset mukaan luettuina testipakkaukset sekä näytteiden ottaminen, kuljetus, testaaminen, varastointi ja hävittäminen.

Asianomainen ala/asianomaiset alat: Tukijärjestelmää sovelletaan tuotannossa naudanlihan osa-alaan.

Tuen myöntävän viranomaisen nimi ja osoite: Federaal Agentschap voor de Veiligheid van de Voedselketen, Simon Bolivarlaan 30, B — 1000 BRUSSEL

Internet-osoite: www.favv.be

Tuen numero: XA 54/04

Jäsenvaltio: Belgia

Tukijärjestelmän nimike tai yksittäistä tukea saavan yrityksen nimi: TSE-testien rahoitus

Oikeusperusta:

— Verordening EG 999/2001

— Wet van 22 december 2003 houdende de algemene uitgavenbegroting voor het begrotingsjaar 2004

— Règlement (CE) no 999/2001

— loi du 22 décembre 2003 contenant le budget général des dépenses pour l'exercice budgétaire 2004

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Ihmisravinnoksi teurastettujen nautojen pakollisten TSE-testien kokonaiskustannukset arvioidaan 12 016 800 euroksi (360 000 testiä x 33,38 euroa 12 kuukaudessa); määrä voi vaihdella testattavaan ikäryhmään kuuluvien nautojen lukumäärästä ja päätöksen voimaantulopäivästä riippuen.

Tuen enimmäisintensiteetti: 33,38 euroa/testi

Täytäntöönpanoajankohta:

Tukijärjestelmän tai yksittäisen tuen kesto: Niin kauan kun ihmisravinnoksi teurastettavien nautojen TSE-testaus on pakollista

Tuen tarkoitus: Tuen päätarkoitus on tuen myöntäminen eläintuotantoalalle EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 15 artiklan d alakohdan mukaisesti. Muita tarkoituksia ei ole. Tukikelpoisia kustannuksia ovat testien kokonaiskustannukset mukaan luettuina testipakkaukset sekä näytteiden ottaminen, kuljetus, testaaminen, varastointi ja hävittäminen.

Asianomainen ala/asianomaiset alat: Tukijärjestelmää sovelletaan kotieläintuotannon alalla.

Tuen myöntävän viranomaisen nimi ja osoite: Federaal Agentschap voor de Veiligheid van de Voedselketen, Simon Bolivarlaan 30, B — 1000 BRUSSEL.

Internet-osoite: www.favv.be

Tuen numero: XA 56-04

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: Self-help groups for farmers — pilot scheme, England (Viljelijöiden tukiryhmät — pilottijärjestelmä, Englanti)

Oikeusperusta: Järjestelmä on muu kuin lakisääteinen järjestelmä. Vuoden 1986 maatalouslain 1 jaksossa säädetään oikeusperustasta maataloustoimintaan liittyville valtion neuvontapalveluille.

Tukiohjelman arvioidut vuosikustannukset: 117 750 Englannin puntaa

Tuen enimmäisintensiteetti: Tuen enimmäisintensiteetti on 100 %. Kukin osallistuja saa palveluja 235,50 Englannin punnan arvosta; kyseinen määrä on tuen enimmäismäärä tässä tukiohjelmassa.

Täytäntöönpanoajankohta: Viljelijät voivat ilmoittautua 22. lokakuuta alkaen, ja ensimmäiset tapaamiset järjestetään 1. marraskuuta 2004 jälkeen.

Tukijärjestelmän tai yksittäisen tuen kesto: Järjestelmä on koko ajan uusille osallistujille avoin. Tukijärjestelmässä rahoitetut toimet toteutetaan 1. marraskuuta 2004 ja 31. maaliskuuta 2005 välisenä aikana.

Tuen tarkoitus: Järjestelmän tarkoituksena on ottaa käyttöön viljelijöille suunnattuja uusia mekanismeja tietojenvaihdon ja parhaiden käytänteiden edistämiseksi alalla. Mekanismien avulla muodostetaan keskusteluryhmiä, joissa käsitellään maatalouteen vaikuttavia kysymyksiä. Tuki maksetaan asetuksen (EY) N:o 1/2004 14 artiklan mukaisesti. Tukikelpoisia kustannuksia ovat koulutusohjelmien järjestämisestä aiheutuvat kustannukset ja joissakin tapauksissa osallistujien matka- ja oleskelukustannukset.

Alat, joita tuki koskee: Järjestelmää sovelletaan ainoastaan maataloustuotteiden tuottamisen alalla toimiviin yrityksiin. Se on avoin kaikille, mitä tahansa maataloustuotteita tuottaville yrityksille.

Tuen myöntävän viranomaisen nimi ja osoite:

Department for Environment, Food & Rural Affairs Challenge Fund: Self-help groups for farmers — pilot project Area 4A Ergon House London United Kingdom SW1P 2JR

Internet-osoite: www.defra.gov.uk/farm/state-aid/setup/exist-exempt.htm

kohta ”Self-help groups for farmers — pilot scheme”. Suora osoite on

www.defra.gov.uk/farm/state-aid/setup/schemes/self-help.pdf.

Tuen numero: XA 57/04

Jäsenvaltio: Italia

Alue: Provincia Autonoma di Bolzano

Tukijärjestelmän nimike: Epäsuotuisten sääolosuhteiden maatalousyrityksille aiheuttamia menetyksiä vastaan otettuihin vakuutuksiin tarkoitetun tuen myöntämisperusteet ja -säännöt

Oikeusperusta: Legge Provinciale 14 dicembre 1998, n. 11, art. 4, lettera k

Decreto legislativo 29 marzo 2004, n. 102

Alueelle aiheutuvat vuosittaiset menot: 3 000 000,00 euroa

Tuen enimmäisintensiteetti: 50 % tai 80 %

Täytäntöönpanoajankohta: 10 päivää tiedoksiantamisesta, lokakuu 2004

Tukijärjestelmän kesto: Rajoittamaton

Tuen tarkoitus: Maatalousyritysten tukeminen toimenpiteillä, joilla varaudutaan tuotannolle aiheutuviin vahinkoihin — asetuksen (EY) N:o 1/2004 11 artikla

Asianomainen ala: Kasvituotanto (hedelmät, viinirypäleet)

Tuen myöntävän viranomaisen nimi ja osoite: Provincia Autonoma di Bolzano, Ripartizione Agricoltura, 39100 Bolzano, via Brennero 6

Internet-osoite: http://www.provinz.bz.it/landwirtschaft/dema/dema_getreso.asp?DRES_ID=1865

Tuen numero: XA 59-04

Jäsenvaltio: Yhdistynyt kuningaskunta

Alue: Cumbria

Tukijärjestelmän nimike tai yksittäistä tukea saavan yrityksen nimi: Distinctly Cumbrian -maataloustuotteiden tukijärjestelmä

Oikeusperusta: Section 5 of the Regional Development Agencies Act 1998

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: 12.11.2004—30.6.2005: 0,83 miljoonaa puntaa

1.7.2005—30.6.2006: 1,2 miljoonaa puntaa

1.7.2006—30.6.2007: 0,9 miljoonaa puntaa

Tuen enimmäisintensiteetti: Pienten hankkeiden pääomatuki: 40 prosenttia

Laajojen hankkeiden tuki: 25 prosenttia

Verkkosivustojen kehittämistuki: 50 prosenttia

Täytäntöönpanoajankohta: Järjestelmästä voi hakea tukea 12. marraskuuta 2004 alkaen.

Tukijärjestelmän tai yksittäisen tuen kesto: Laajojen ja pienten hankkeiden pääomatukijärjestelmässä hakemusten määräaika on 31. joulukuuta 2006.

Verkkosivustojen kehittämistukijärjestelmässä hakemusten määräaika on 31. maaliskuuta 2007.

Tukien lopulliset maksupyynnöt on kaikissa tapauksissa jätettävä viimeistään 30. kesäkuuta 2007.

Tuen tarkoitus: Tukijärjestelmän tarkoituksena on auttaa uudistamaan ja vahvistamaan Cumbrian maaseudun taloutta edistämällä alueen lisäarvoa antavien tuotteiden jalostusta, jakelua ja kaupan pitämistä.

Laajojen ja pienten hankkeiden pääomatukijärjestelmät pannaan täytäntöön asetuksen (EY) N:o 1/2004 7 artiklan (jalostamiseen ja kaupan pitämiseen liittyvät investoinnit) nojalla. Tukikelpoisia kustannuksia ovat

Verkkosivustojen kehittämistuki pannaan täytäntöön asetuksen (EY) N:o 1/2004 14 artiklan nojalla. Tukikelpoisia kustannuksia ovat konsulttien palkkiot.

Asianomainen ala/asianomaiset alat: Järjestelmää sovelletaan maataloustuotteiden jalostamiseen ja kaupan pitämiseen. Tukikelpoisia ovat kaikki osa-alueet lukuun ottamatta maitoa ja maitotuotteita jäljittelevien tai korvaavien tuotteiden valmistusta ja kaupan pitämistä sekä sokerin tai sokerituotteiden jalostusta ja kaupan pitämistä.

Tuen myöntävän viranomaisen nimi ja osoite:

Distinctly Cumbrian Rural Enterprise Centre Redhills PENRITH United Kingdom CA11 0DT

Internet-osoite: www.defra.gov.uk/farm/state-aid/setup/exist-exempt.htm

Valitkaa kohta ”Distinctly Cumbrian Agricultural Produce Scheme”. Vaihtoehtoisesti voitte mennä suoraan osoitteeseen:

http://defraweb/farm/state-aid/setup/schemes/cumbrian-aps.pdf

Muita tietoja: Järjestelmä koostuu kolmesta toimenpiteestä.

Tuen numero: XA-60/04

Jäsenvaltio: Alankomaat

Tukijärjestelmän nimike tai yksittäistä tukea saavan yrityksen nimi: Kumppanuuksien perustamiskustannuksiin myönnettävä tuki

Oikeusperusta: Kaderwet LNV-subsidies (artikelen 2 en 4)

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Tukijärjestelmän vuosittaiset menot ovat 2 miljoonaa euroa, joista 1,4 miljoonaa euroa on varattu viljelijöille suunnattuun tekniseen apuun.

Tuen enimmäisintensiteetti: Tuen enimmäisintensiteetti viljelijää kohti on noin 535 euroa vuodessa. Enimmäisintensiteetti riippuu seuraavista tekijöistä: 1) maatalouden luonnonsuojeluyhdistyksen tai muun yhteenliittymän koko; 2) osallistuvien viljelijöiden lukumäärä; 3) niiden hehtaarien lukumäärä, joiden hoitamiseen tai maiseman säilyttämiseen kyseiselle yhteenliittymälle myönnetään tukea maatalouden luonnonsuojelutoimenpiteisiin myönnettävää tukea koskevan asetuksen 2 artiklan a ja/tai b alakohdan mukaisesti.

Tuen määrä ei ylitä asetuksessa (EY) N:o 1/2004 säädettyä enimmäismäärää. Tukijärjestelmän säännöissä mainitaan, että tuki voi olla enintään 100 000 euroa viljelijää kohti kolmen vuoden aikana.

Täytäntöönpanoajankohta: 10 työpäivää siitä, kun Euroopan komissio on vahvistanut vastaanottaneensa ilmoituksen

Tukijärjestelmän tai yksittäisen tuen kesto: Kyseessä on uusi tukijärjestelmä, joka kattaa vuodet 2004—2014. Järjestelmän mukaista tukea voidaan myöntää enintään kuuden vuoden ajan, ja sitä on haettava viimeistään 1. toukokuuta 2009.

Tuen tarkoitus: Tuen tarkoituksena on antaa teknistä apua viljelijöiden toteuttamiin maatalouden luonnonsuojelutoimenpiteisiin (asetuksen (EY) N:o 1/2004 14 artiklan mukaisesti) seuraavien kustannusten osalta: tiedon ja ammattitaidon lisäämiseen liittyvät toimet, ekologisten menetelmien käyttö, työllistäminen, hakemusten jättämiseen liittyvät neuvontapalvelut ja hallinto.

Asianomainen ala/asianomaiset alat: Maatalousyrittäjät, jotka harjoittavat tilallaan luontonäkökohdat huomioon ottavia menetelmiä tai suunnittelevat siirtymistä tällaisten menetelmien käyttöön. Kyseeseen voivat tulla sekä karjankasvattajat että maanviljelijät.

Tuen myöntävän viranomaisen nimi ja osoite:

Internet-osoite: www.hetlnvloket.nl

Muita tietoja: Toimet, joihin kumppanuuksien perustamiskustannuksia koskevasta tukijärjestelmästä myönnetään tukea, liittyvät viljelijöille ryhmäpoikkeusasetuksen 14 artiklan mukaisesti annettavaan tekniseen apuun. Yhteenliittymille myönnettävän tuen tavoitteena on kollektiivisen ympäristönhoidon ja sitä koskevan tiedon edistäminen järjestämällä toimintaa tietoisuuden lisäämiseksi, ammattitaidon parantamiseksi, ekologisten näkökohtien sisällyttämiseksi, työllisyyden lisäämiseksi sekä hakemusten laatimiseen ja hallintoon liittyvien palvelujen tarjoamiseksi. Tukea ei makseta suoraan viljelijöille, mutta siitä saatava hyöty koituu heidän hyväkseen. Viljelijät ovat mukana kumppanuuksissa, jotka järjestävät heidän etunsa mukaista toimintaa.

Kumppanuuksien perustamiskustannuksiin myönnettävä tuki määritellään maatalouden luonnonsuojelutoimenpiteisiin myönnettävää tukea koskevan asetuksen 8 luvussa, ja siihen sovelletaan kyseisen asetuksen säännöksiä. Komissio on hyväksynyt maatalouden luonnonsuojelutoimenpiteisiin myönnettävää tukea koskevan asetuksen 9. lokakuuta 2001 tehdyllä päätöksellä C (2001) 2814. Tukea perustamiskustannuksiin myönnetään ainoastaan siinä tapauksessa, että myös edellä mainitun asetuksen 2 artiklan a alakohdan mukaista hallinnollista tukea ja/tai saman asetuksen 2 artiklan b alakohdan mukaista maiseman säilyttämiseen tarkoitettua tukea myönnetään. Kollektiivisen ympäristönhoidon merkitys korostuu tällaiseen toimintaan myönnettävää tukea saavien hehtaarien lukumäärän kasvaessa, ja sen ekologinen lisäarvo on suurempi kuin mitä yksittäisten hoitotoimenpiteiden avulla saavutettaisiin. Tämän vuoksi ympäristönhoitotoimenpiteet voidaan optimoida kumppanuuksien avulla.

Kyseessä on kuitenkin erillinen tukijärjestelmä. Päinvastoin kuin jäljempänä mainitun poikkeuksen eli hallintoon ja maisemansuojeluun tarkoitetun tuen yhteydessä, tukeen ei liity ympäristövelvoitteita, vaan se koskee kumppanuudesta aiheutuvia järjestäytymiskustannuksia, joilla ei ole mitään tekemistä tiettyjen maa-alojen ja/tai maisemaelementtien perustamisen, hoitamisen ja/tai kunnossapidon kanssa.

Kuten liitteenä olevasta luonnoksesta ilmenee, asetuksen 8 luvun perusteella tukea voidaan myöntää myös toimenpiteille, jotka eivät kuulu asetuksen (EY) N:o 1/2004 soveltamisalaan.

Ensinnäkin tämä tuki koskee toimia, joita ei voida pitää tukena. Sen avulla on tarkoitus tukea toimia, joista koituva hyöty koskee ennen muuta itse kumppanuuksia. Tällaisilla toimilla pyritään esimerkiksi laajentamaan maatalouden ympäristönhoitotoimenpiteitä ja lujittamaan maatalouden ympäristönhoidon alan toimijoiden välistä yhteistyötä.

Toiseksi tuki liittyy laadunvarmistuksen, valvonnan ja raportoinnin kaltaisiin toimiin, joita myös voidaan pitää maatalouden ympäristötoimenpiteinä. Tällaisiin toimiin ei kuitenkaan ole vielä myönnetty tukea. Sen myöntämisedellytyksistä ilmoitetaan komissiolle lähiaikoina tavanomaista menettelyä käyttäen, ja tukea myönnetään vasta sen jälkeen, kun komissio on hyväksynyt sen.

Tuen numero: XA 63/04

Jäsenvaltio: Saksan liittotasavalta

Alue: Baden-Württemberg

Tukijärjestelmän nimike: Landschaftspflegerichtlinie/Zuschüsse für die Organisation von Erzeugerzusammenschlüssen (Maisemanhoitodirektiivi/Tuottajaryhmittymien muodostamiseen myönnettävä tuki)

Tukijärjestelmän arvioidut vuosittaiset menot: Noin 10 000 euroa

Tuen enimmäisintensiteetti: Ensimmäisenä vuonna 90 %, toisena vuonna 70 %, kolmantena vuonna 50 %, neljäntenä vuonna 30 % ja viidentenä vuonna 20 % tukikelpoisista kustannuksista

Täytäntöönpanoajankohta: Tukea myönnetään toistaiseksi.

Tukijärjestelmän kesto: 30.6.2007 asti

Tuen tarkoitus: Tuottajaryhmittymien muodostamiseen myönnettävä tuki, jolla pyritään edistämään luonnonsuojelua, maisemanhoitoa ja maataloustoimintaa sekä luonnonmukaisten tai alueellisten maataloustuotteiden tai maisemanhoitotoimenpiteiden myötä syntyvien tuotteiden kauppaa

Asianomainen ala/asianomaiset alat: Tukea myönnetään eri aloilla, edellyttäen että on kyse luonnonsuojelun, maisemanhoidon tai maatalouden kannalta yleisen edun mukaisista toimenpiteistä.

Tuen myöntävän viranomaisen nimi ja osoite: Ministerium für Ernährung und Ländlichen Raum, Kernerplatz 10, 70182 Stuttgart,

sowie 4 Regierungspräsidien des Landes Baden-Württemberg.

Internet-osoite: http://www.landwirtschaft-mlr.baden-wuerttemberg.de/

Tuen numero: XA 64/04

Jäsenvaltio: Saksan liittotasavalta

Alue: Baden-Württemberg

Tukijärjestelmän nimike: Landschaftspflegerichtlinie/Management und Beratung (Maisemanhoitodirektiivi/Hallinto ja neuvonta

Tukijärjestelmän arvioidut vuosittaiset menot: Noin 500 000 euroa

Tuen enimmäisintensiteetti: 90 % tukikelpoisista kustannuksista

Täytäntöönpanoajankohta: Tukea myönnetään toistaiseksi.

Tukijärjestelmän kesto: 30.6.2007 asti

Tuen tarkoitus: Hallinto- ja neuvontapalvelut toimenpiteiden mukauttamiseksi yleisen edun mukaisiin luonnonsuojelun, maisemanhoidon ja maataloustoiminnan tarpeisiin

Asianomainen ala/asianomaiset alat: Tukea myönnetään eri aloilla teknisenä apuna yleisen edun mukaisiin luonnonsuojelun, maisemanhoidon ja maataloustoiminnan tarpeisiin maatalousalalla.

Tuen myöntävän viranomaisen nimi ja osoite: Ministerium für Ernährung und Ländlichen Raum, Kernerplatz 10, 70182 Stuttgart,

4 Regierungspräsidien des Landes Baden-Württemberg, sowie die Unteren Naturschutzbehörden und Ämter für Landwirtschaft, Landschafts- und Bodenkultur

Internet-osoite: http://www.landwirtschaft-mlr.baden-wuerttemberg.de/

Tuen numero: XA 65/04

Jäsenvaltio: Saksan liittotasavalta

Alue: Baijeri

Tukijärjestelmän nimike tai yksittäistä tukea saavan yrityksen nimi: Bayerisches Umweltkreditprogramm (Baijerin ympäristöluotto-ohjelma)

Oikeusperusta: Richtlinie für Darlehen an mittelständische Unternehmen der gewerblichen Wirtschaft zur Förderung von Umweltschutz- und Energieeinsparungsmaßnahmen (gemeinsame Bekanntmachung der Bayerischen Staatsministerien für Umwelt, Gesundheit und Verbraucherschutz und für Wirtschaft, Infrastruktur, Verkehr und Technologie)

Tukijärjestelmän arvioidut vuosittaiset menot tai yritykselle myönnetyn yksittäisen tuen kokonaismäärä: Kokonaismäärä vuodessa noin 3 milj. euroa

Tuen enimmäisintensiteetti: Korkotukilainojen avustusekvivalentti on enintään 15 % pienten ja 7,5 % keskisuurten yritysten osalta.

Täytäntöönpanoajankohta: 1.12.2004 (arvioitu)

Tukijärjestelmän tai yksittäisen tuen kesto: 31.12.2008 asti

Tuen tarkoitus: Investointitukea myönnetään asetuksen (EY) N:o 1/2004 7 artiklan mukaisesti pienille ja keskisuurille yrityksille, jotka harjoittavat EY:n perustamissopimuksen liitteessä I lueteltujen maataloustuotteiden jalostusta tai kaupan pitämistä. Tuki myönnetään korkotukilainoina, joiden avustusekvivalentti on enintään 15 % pienten ja 7,5 % keskisuurten yritysten osalta.

Lainojen tarkoituksena on edistää alalla toimivien pk-yritysten itsehallintaa niiden toteuttaessa omaehtoisia ympäristönsuojeluinvestointeja ja erityisesti mahdollistaa muut sellaiset yritysinvestoinnit, joiden avulla voidaan myötävaikuttaa merkittävästi ympäristön tilan paranemiseen.

Asianomainen ala/asianomaiset alat: Yritysten harjoittama maataloustuotteiden jalostus ja kaupan pitäminen. Tuen ulkopuolelle on jätetty maitoa ja maitotuotteita vastaavien tuotteiden ja niiden korvikkeiden valmistus ja jalostus sekä jalostus ja kauppa sokerialalla.

Tuen myöntävän viranomaisen nimi ja osoite: LfA Förderbank Bayern

Königinstraße 17

80539 München

Internet-osoite: Kun pk-yrityksille ympäristönsuojelu- ja energiansäästötoimenpiteisiin myönnettäviä lainoja koskeva säädösteksti julkaistaan, se on saatavissa Internet-osoitteesta

http://www.stmugv.bayern.de/de/wirtschaft/kredit.htm

Muita tietoja: Säädöksen III luvun mukaisesti saastuneiden kohteiden kartoittaminen ja puhdistaminen eivät kuulu ryhmäpoikkeusasetuksen soveltamisalaan. Säädöksessä mainitaan, että asetusten (EY) N:o 69/2001, (EY) N:o 70/2001 ja (EY) N:o 1/2004 nojalla säädetyn yhteisön lainsäädännön mukaisen poikkeuksen voimassaolo päättyy 30. kesäkuuta 2007. Säädöstä sekä kaikkia tukijärjestelmän osana toteutettavia yksittäisiä toimenpiteitä mukautetaan, jos asetusta (EY) N:o 1/2004 muutetaan, ja mukautuksista ilmoitetaan komissiolle.